Est-For Invest teatas, et pikaaegse metsa- ja puidutööstuskogemusega Eesti investorite grupp kaalub tänapäevase ja keskkonnasõbraliku puidurafineerimistehase rajamist Eestisse. Võrreldes praegu Põhjamaadesse väljaveetava toormaterjaliga väärindaks tehas puidutooret 4-5 korda kõrgemalt. Investorite huve esindavat ettevõtet juhivad tunnustatud metsatööstussektori ekspert Margus Kohava ja rahvusvahelise metsatööstuse kogemusega Aadu Polli. Tehase ehituse tulemusena suureneks Eesti töötleva tööstuse keskmine lisandväärtus 7-9 protsenti. Esialgse prognoosi kohaselt alustaks tehas tootmist 2022. aastal. Võimaliku tegevuskohana analüüsitakse mitut asukohta Eesti eri piirkondades.
#000000
Est-For Invest esitas rahandusministeeriumile taotluse algatada tehase püstitamise võimalikkuse uurimiseks riigi eriplaneering Suur-Emajõe piirkonnas. Valitsus peab tegema otsuse riigi eriplaneeringu kehtestamise osas 90 päeva jooksul.
#000001
Ettepanekud valitsusele Eesti konkurentsivõime parandamiseks
#000002
2017. aasta veebruaris edastas Est-For Invest valitsusele ettepanekud seoses kavandatava Eesti kõigi aegade suurima tööstusinvesteeringuga. Ettepanekud esitati majandus- ja kommunikatsiooniministeeriumis toimunud nõupidamisel, et tõsta Eesti ärikeskkonna konkurentsivõimet. Nõupidamisel osalenud Est-For Investi juhatuse liikme Margus Kohava sõnul on ja oli ettepanekute paketi eesmärk parandada Eesti riigi konkurentsivõimet suurprojektide planeerimisel võrreldes Põhjamaadega ning ettepanekute realiseerumine toetaks ka kavandatavat mahukat ja Eesti majandusarengu jaoks olulist investeeringut puidurafineerimistehase projekti.
#000003
Loe lähemalt siit. Valitsusele edastatud ettepanekute dokumenti saab lugeda siit.
#000004
Rakendusuuringute keskus CentAR tutvustas puidurafineerimistehase sotsiaal-majanduslike mõjude uuringut, mille kohaselt tõstaks tehas Eesti sisemajanduse kogutoodangut 1-1,4 protsenti. Kokku kuni 1 miljardi euro suurune investeering oleks kõigi aegade suurim investeering, mis on Eesti töötlevasse tööstusesse kunagi tehtud. Planeeritavas tehases saaks tööd 200 inimest. Nendele lisanduks väljaspool tehast veel 300-400 töökohta tulenevalt kaudsetest ja tingitud efektidest. Ehitusfaasis laekuks riigile maksudena 40-48 miljonit eurot. Käitamisfaasis kasvaks riigi maksutulu 11-12 miljoni euro võrra aastas.
#000006
Valitsus algatas riigi eriplaneeringu koostamise kaasaegse puidurafineerimistehase püstitamiseks, sellega seotud taristu rajamiseks ja keskkonnamõju strateegiliseks hindamiseks. Riigi eriplaneeringu koostamise eesmärk on leida planeeritavale Est-For Investi puidurafineerimistehasele sobivaim asukoht Viljandi või Tartu maakonnas Emajõe vahetus läheduses ning koostada sobivasse asukohta detailne lahendus ehitusõiguse määramiseks. Riigi eriplaneeringu koostamisel on kohustuslik keskkonnamõju strateegiline hindamine, kuid mõjusid hinnatakse laiemalt hõlmates majanduslikke, kultuurilisi, sotsiaalseid ja looduskeskkonnale avalduvaid mõjusid. Eriplaneeringu eest vastutab rahandusministeerium, kes leiab planeeringu koostaja ja tellib kõik vajalikud uuringud ning analüüsid. Riigi eriplaneeringu koostamine ja mõjude hindamine kestab ligikaudu kaks aastat.
#000009
Loe lähemalt siit. Riigi eriplaneeringuga kaasnenud seletuskirja saab lugeda siit.
#000010
Kuidas teistes riikides on tehtud?
#000011
Loe lähemalt siit. Vaata videointervjuusid kohalike inimestega siit.
#000013
Est-For Investi esindajad andsid rahandusministeeriumile üle kokkuvõtte tehase rajamise eeltöödega kogutud infost ja läbiviidud analüüsidest. Infopakett sisaldab enne eriplaneeringu algatamist Est-For Investi tehtud eeltööd, geoinformaatilise sobivusanalüüsi tulemusi ning teadaolevat infot tehase võimalikest keskkonnamõjudest. Infot küsis arendajalt rahandusministeerium, et valmistada ette lähtetingimused planeeritava tehase asukoha valikuks ja mõjude hindamiseks.
#000014
Loe lähemalt siit. Dokumente näeb siit.
#000015
Rahandusministeerium kuulutas välja hanke eriplaneeringu konsultandi leidmiseks. Riigihankega otsitakse puidurafineerimistehase riigi eriplaneeringu (REP) koostamist nõustavaid konsultante. Konsultantide ülesandeks on planeeringu elluviimisega kaasnevate mõjude hindamine ja vajalike eriuuringute läbiviimine.
#000017
Uuring: inimesed soovivad kindlustunnet keskkonna osas
#000018
Est-For Invest koos Hendrikson & Ko nõustajatega andsid riigikogu keskkonnakomisjonile ülevaate projekti hetkeseisust. Kohtumisel keskenduti praegu teadaolevale infole, kuna riigi eriplaneeringu protsess on alles algusjärgus. Keskkonnakomisjoni esimehe Rainer Vakra sõnul on Eesti majanduse huvides anda puiduekspordile mitmekordne lisandväärtus ja luua sajad uued töökohad. Teisalt tuleb tehase rajamist hoolega kaaluda analüüsides võimalikke mõjusid rohevõrgustikele, bioloogilisele mitmekesisusele, Natura 2000 aladele ja kultuuripärandile. Riigikogu keskkonnakomisjoni esimees Rainer Vakra andis selge sõnumi, et keskkonnakomisjon ei võta poolt- ega vastuseisukohta enne riigi eriplaneeringu käigus läbiviidavate uuringutulemuste selgumist.
#000021
Uuring: tehas vähendaks kasvuhoonegaaside teket Eestis
#000024
Aasta pärast Est-For Investi plaanide avalikustamist pole riigi eriplaneeringu protsessi praktilised tegevused alanud. Ettevalmistusprotsessi edasilükkumine on põhjustatud eriplaneeringu konsultandi hankest. Üks hankel osalemisest huvitatud osapool on vaielnud hankedokumendi detailide üle, mistõttu lükkus konsultandi valik 2018. aasta jaanuari. 15.jaanuaril jõuab kätte eriplaneeringu konsultantide leidmise hanke tähtaja lõpp. Eeldatavasti valitakse edukas pakkuja veebruarikuu jooksul. Konsultantide esimeseks ülesandeks saab planeeringu lähteseisukohtade ja mõjude hindamise väljatöötamise kavatsuse täiendamine. Need dokumendid annavad aimu, mida ja kuidas kavandatakse, millised on eeldatavalt kaasnevad mõjud ning esialgu teadaolev uuringute vajadus. Hanke võitja peab koostatud dokumenti oma teadmistega täiendama. Seejärel peab rahandusministeerium korraldama lähteseisukohtade ja mõjude hindamise väljatöötamise kavatsuse avaliku väljapaneku, mis peaks toimuma 2018. aasta kevadel.
#000026
Edasilükkamisi põhjustanud vaidlustest saab lugeda lähemalt siit.
#000027
Est-For Invest ja RMK korraldavad pressikonverentsi, et anda ülevaade läbirääkimiste all olevast ühiste kavatsuste protokollist. Est-For Investi jaoks on tegu olulise dokumendiga näitamaks rahvusvahelistele pankadele, et Eesti suurimal metsaomanikul on põhimõtteline soov sõlmida tulevikus ka pikaajaline ning turutingimustele vastav tarneleping, mis vastab mõlema poole ootustele ning Eestis ja Euroopa Liidus kehtivatele regulatsioonidele.
#000028
Teadaolevate andmete tutvustamine Tartu linnavolikogu liikmetele
#000029
Est-For Investi juhatuse liikmed Aadu Polli ja Margus Kohava tutvustasid Tartu linnavolikogu majanduskomisjoni ning arengu- ja planeerimiskomisjoni liikmetele ja teistele koosolekul osalenud tehase rajamise ideed. Est-For Invest valmistas ette esialgsed hinnangud, mis selgitavad tehase võimalikku mõju Suur-Emajõe vee temperatuurile. Arvutuste kohaselt oleks Suur-Emajõe keskmine temperatuur puhastatud vee väljalaske suudmes keskmise vooluhulga puhul pärast segunemist jõeveega ca 0,3 kraadi võrra kõrgem kui praegu. Jõe väljalaske suudmest eemal oleks mõju vastavalt kaugusele väiksem. Tehase veetarbimine oleks kuni 0,7 kuupmeetrit sekundis. Jõe keskmine vooluhulk on 63,3 kuupmeetrit sekundis. Nii oleks tehasest läbi pumbatava vee hulk 1,3 protsenti keskmisest vooluhulgast. 1,2 protsenti keskmisest vooluhulgast laseks tehas puhastatud heitveena jõkke tagasi – see sisaldab loodusliku päritoluga ühendeid. Need pärinevad tootmisprotsessi tarbeks kasutatud puidust või lubjast, millega pleegitatakse puitmassi. Tegemist on kloriidi-, kaaliumi-, karbonaadi-, kaltsiumi- ja sulfaatioonidega. Võrdluseks võib tuua, et ka kraanivesi sisaldab kloriidi-, karbonaadi- ja kaaliumiioone. Kaltsiumi- ja sulfaatioonid sisalduvad näiteks San Pellegrino mineraalvees.
#000030
Est-For Invest avalikustas avaliku arvamuse uuringu, mis selgitas välja eestimaalaste suhtumise tehase rajamise ideesse. Ideed pooldas 32 protsenti vastajatest. Neutraalselt suhtus 38 protsenti küsitletutest. 15 protsenti vastanutest oli tehase rajamise ideele vastu. Sama suur hulk ei osanud seisukohta öelda. Kõikides maakondades oli tehase rajamise idee pooldajate hulk suurem kui oponentide hulk. Pooldajate hulk oli väikseim eakamate vastajate seas. Kõikides vanusegruppides oli suurim hulk inimesi neutraalsel seisukohal. Turu-uuringute ASi uuringujuht Juhan Kivirähki sõnul oli neutraalne suhtumine arvatavasti seotud asjaoluga, et tehase rajamise kohta on vähe informatsiooni. “Kui läbiviidavad keskkonna- ja sotsiaalsete mõjude uuringud ja analüüsid osutuvad tehase suhtes soodsaks, muudaks oma seisukoha pooldavaks 60 protsenti neutraalset suhtumist väljendanutest ja 27 protsenti idee vastastest,” rääkis ta. Uuring viidi läbi Turu-Uuringute ASi poolt detsembris, küsitlusele vastas üle tuhande inimese.
#000031
Selgus Rahandusministeeriumi riigi eriplaneeringu konsultandi hanke võitja
#000033
Riigi tugiteenuste keskus viis rahandusministeeriumi tellimusel läbi hanke puidurafineerimistehase riigi eriplaneeringu konsultandi, planeeringu mõjude hindamise ja teadaolevate uuringute teenuse tellimiseks. Tehase võimalikuks rajamiseks vajalike asjaolude välja selgitamiseks korraldatud hankele laekus tähtajaks neli pakkumust ning edukaks tunnistati Skepast & Puhkim OÜ. Hankelepingu saab sõlmida peale vaidlustusperioodi möödumist.
#000034
Riigikogu keskkonnakomisjon tutvub Äänekoski tehasega
#000035
Riigikogu keskkonnakomisjon tegi väljasõidu Soomes tegutsevasse Äänekoski puidurafineerimistehasesse. Väljasõidul osalesid keskkonnaministeeriumi asekantsler Meelis Münt, keskkonnakomisjoni esimees Rainer Vakra, keskkonnakomisjoni aseesimees Kalle Palling ning keskkonnakomisjoni liikmed Peeter Ernits, Valeri Korb, Andres Metsoja, Meelis Mälberg ja Terje Trei. Komisjon tundis huvi eelkõige tehase keskkonnamõjude vastu. Delegatsiooni liikmed paha lõhna ei tundnud. Vakra leidis, et Eestis võiks kaaluda niisuguse tehase rajamist Ida-Virumaale. Keskkonnakomisjoni aseesimees Kalle Pallingu sõnul on suurema lisandväärtuse andmine puittoodetele Eestis suur väljakutse. “Kas suuremat lisandväärtust luuakse plaanitava puidurafineerimistehasega või mõnel muul viisil, peab näitama riiklik eriplaneering ja keskkonnamõjude analüüs. Enne seda ei ole võimalik langetada ühtegi kaalutletud otsust,” rääkis ta.
#000036
Tehase rajamise ideele vastuseisvad huvirühmad kasutasid kümneid valeväiteid levitamaks müüte tehase kahjulikkuse osas – alates sellest, et puidurafineerimistehase rajamisel tuleks suurendada raiemahtu, kuni selleni, et tehase rajamine aitaks kaasa Eestimaa venestamisele. Est-For Invest avaldas 30 valeväitest koosneva infokogumi, mida erinevad allikad olid kasutanud tehasevastaste emotsioonide võimendamisel.
#000037
Est-For Investi juhatuse liikmed Margus Kohava ja Aadu Polli annavad selge signaali, et tehast pole kunagi Tartusse või Tartu linna vahetusse lähedusse planeeritud ning teevad ettepaneku välistada riigi eriplaneeringust kõik asukohad, mis on lähemal kui kümme kilomeetrit Tartu kesklinnale. Nad toovad näite ühest teoreetilisest asukohast, mis on riigi eriplaneeringus võimaliku piirkonnana väljatoodud – tegemist on Tartumaa ja Jõgevamaa piiri lähedal asuva metsamassiiviga, mis jääb Tartu kesklinnast 21 kilomeetri kaugusele ning Tabivere alevikust ja raudteest 6 kilomeetri kaugusele.
#000038
Valitsuse otsus alustada planeeringu lõpetamisega
#000039
Valitsus otsustas alustada riigi eriplaneeringu lõpetamisega. Peaminister Jüri Ratas ütles valitsuse pressikonverentsil, et kohaliku kogukonna arvamust arvesse võtmata tööstust rajada ei saa. Est-For Investi investorid võtsid mõtlemisaja selgitamaks välja alternatiivsed lahendused tehase rajamise võimalikkuse uurimiseks Eestis.
#000040
Loe lähemalt siit. Eriplaneeringu lõpetamise kohta loe lähemalt siit.
#000041
Est-For Invest palub valitsusel pikendada tähtaega arvamuse esitamiseks
#000046
Est-For Invest palub rahandusministeeriumil pikendada valitsuse korralduse „Puidurafineerimistehase püstitamiseks ja selle toimimiseks vajaliku taristu rajamiseks riigi eriplaneeringu koostamise ja keskkonnamõju strateegilise hindamise lõpetamine“ eelnõule arvamuse ja vastuväidete esitamise tähtaega 30. Novembrini.Valitsust informeerides on Est-For Invest alustanud puidurafineerimistehasele potentsiaalse uue asukoha leidmiseks konsultatsioone nelja vallaga (Räpina, Võru, Setomaa ja Saarde). Pole välistatud, et nimetatud valdadele lisandub teisigi. Konsultatsioonid sisendavad usku, et mitmed kohalikud kogukonnad on valmis kaaluma planeeringu ja mõjude hindamise protsessi algatamise ning asjakohaste uurimuste läbi viimise toetamist. Konsultatsioonide tulemused ja kohalike omavalitsuste volikogude poolt vastuvõetavad otsused võivad olemuslikult mõjutada kõnealusele eelnõule esitatavaid kommentaare, ettepanekuid ja seisukohtasid.
#000047
Riigikohtu seisukoht: riigi eriplaneeringu menetlus võimaldab asukoha valiku ala muuta
#000048
Riigikohus leidis oma otsuses üheselt, et esialgne teadaolev planeeringuala ei piira asukoha valikut üksnes selle alaga ning vajadusel tuleb planeeringuala muutmist soosida sobivaima asukoha leidmiseks, kui vastav informatsioon ja ettepanekud laekuvad. Riigi eriplaneeringu menetlus võimaldab asukoha valiku ala laiendada või muuta. Riigi eriplaneeringu sobivus on leidnud kinnitust kolmes kohtuastmes ning selle sobivust planeeringuliigina pole kohtu poolt kordagi kahtluse alla seatud. Riigi eriplaneeringu puhul on rahandusministeeriumil kohustus kaasata planeeringuala kohaliku omavalitsuse üksused.
#000049
Saarde vallavolikogu soovib planeeringu laiendamist oma territooriumile
#000052
Viru-Nigula vallavolikogu soovib planeeringu laiendamist oma territooriumile
#000054
Viru-Nigula vald saadab valitsusele ettepaneku riigi eriplaneeringu laiendamiseks
#000056
Räpina vallavolikogu tutvub Estonian Celli tehasega
#000058
Est-For Invest tegi valitsusele saadetud kirjas ettepaneku muuta riigi eriplaneeringu algatamise korraldust selliselt, et riigi eriplaneeringuala hõlmaks Pärnu maakonna Saarde valla ja Lääne-Virumaa Viru-Nigula valla territooriume. Est-For Investi ettepanek lähtub Riigikohtu 11.10.2018 otsusest, mis ütleb üheselt, et esialgne teadaolev planeeringuala ei piira asukoha valikut üksnes selle alaga ning vajadusel tuleb planeeringuala muutmist soosida sobivaima asukoha leidmiseks, kui vastav informatsioon ja ettepanekud laekuvad. Valitud planeeringuliigi sobivus tehase planeerimiseks on leidnud kinnitust kolmes kohtuastmes.
#000060
Valitsus otsustas puidurafineerimistehase riigi eriplaneeringu ja keskkonnamõjude strateegilise hindamise täielikult lõpetada. Valitsuse otsus lõpetab ka Est-For Investi praeguse arendusprojekti Eestis. Kaasaegse puiduväärindamistehase rajamine jääb ootama soodsamat investeerimiskliimat. “Väärtusliku toormaterjali odav väljavedu peab varem või hiljem lõppema. Eksporditavat paberipuitu ja puiduhaket tuleb väärindada kodumaal. Investor vajab selget ja kindlat investeerimiskeskkonda ning töö- ja õigusrahu. Kaasaegsete kapitalimahukate tööstusprojektide rajamine eeldab teadus- ja faktipõhist valitsemiskultuuri. Seni asetame projekti ülemisse sahtlisse ootele,” ütles Est-For Investi juhatuse liige Margus Kohava.
#000061
Viru-Nigula vald: riigi eriplaneeringu lõpetamine oli õigusvastane
#000062
Viru-Nigula vallavalitsus saadab valitsusele kirja, kus palub valitsuselt selgust riigi eriplaneeringu lõpetamise kohta. Vallavalitsuse hinnangul oli riigi eriplaneeringu lõpetamine õigusvastane ning vastuolus kohtulahenditega, sealhulgas Riigikohtu seisukohtadega. Kirja kohaselt on riigi käitumine riigi eriplaneeringu lõpetamisel sõnamurdlik Viru-Nigula valla, Saarde valla ning Est-For Investi suhtes kuna nii Saarde vald kui Viru-Nigula vald avaldasid soovi riigi eriplaneeringu laiendamiseks oma haldusterritooriumil.
#000063
Pärnumaa omavalitsused soovivad jätkata uurimisega
#000064
Riigihalduse minister Viru-Nigula vallale: kohtuotsuste sisu ei saa laiendada planeeringu lõpetamise otsustamisele
#000066
Riigihalduse minister Pärnumaa omavalitsustele: toetan erasektori ja avaliku sektori koostööd
#000068
Riigikohus: riigi eriplaneering ei riiva kohaliku omavalitsuse enesekorraldusõigust
#000070
Riigikohtu kolleegiumi hinnangul ei riiva planeerimisseadus kohaliku omavalitsuse enesekorraldusõigust. Riigi eriplaneeringu eelduseks olev suur riiklik või rahvusvaheline huvi võib esineda ka siis, kui planeeringu objektiks olev ehitis teenib ühtlasi planeeringu koostamisest huvitatud isiku huve. Planeeringu koostamisest huvitatud isik ei saa planeeringu korraldaja õiguspärase tegevuse korral rahastamise kaudu mõjutada eriplaneerimismenetlust. Riigikohus ei seadnud ka sel korral kahtluse alla riigi eriplaneeringu kui planeeringuliigi sobivust.
#000071
Loe lähemalt siit. Riigikohtu seisukoha teemalist artiklit saab lugeda lähemalt siit.
#000072